Laugardalshöll
Laugardalshöll er um 6.500 m² íþrótta-, tónleika-, sýningar- og ráðstefnuhöll í Laugardalnum í Reykjavík. Laugardalshöll var lengi vel stærsta íþrótta- og tónleikahús landsins og hefur í gegnum tíðina hýst ýmsa stórviðburði eins og tónleika Led Zeppelin 1970, skákeinvígi Fischers og Spasskíjs 1972 og Heimsmeistaramótið í handbolta 1995. Í Laugardalshöll hafa auk þess oft verið haldnar stórar vörusýningar, svo sem heimilissýningarnar og atvinnuvegasýningar af ýmsu tagi.

Saga 
Laugardalshöllin var hönnuð af Gísla Halldórssyni og Skarphéðni Jóhannssyni 1959 og byggð af Reykjavík og Íþróttabandalagi Reykjavíkur. Framkvæmdir hófust 29. ágúst 1959, en var stoppuð tvisvar, fyrst vegna fjárskorts og svo vegna verkfalls. Þakið var steypt á þremur dögum í september 1963 og verkinu lauk 1965. Fyrsti leikurinn var 4. desember 1965 á milli HCB Karviná og Fram.

Fyrsta viðbyggingin var byggð austan megin við bygginguna til að auka fjölda áhorfenda fyrir heimsmeistaramótið í handbolta 1995. Eftir mótið var stækkuninni breytt í líkamsræmtaraðstöðu fyrir hafnabolta en hýsir núna ráðstefnur og geymslurými.

Í september 2004 var tilkynnt að 9.500 metra viðbygging yrði byggð við höllina fyrir frjálsar íþróttir sem einnig gæti hýst aðra viðburði. Viðbyggingin er með 200 metra hlaupabraut og framkvæmdum lauk 2005.

2017 ákvað ÍBR að gera fýsileikakönnun á byggingu nýs fjölnota íþróttaleikvangi en honum var hafnað vegna kostnaðar. Höllin mætir ekki alþjóðareglum handboltans og körfuboltans en spilað er í henni á undanþágu. Í janúar 2020 var ákveðið að mynda starfshóp til að koma með tillögur. Í maí samþykktu borgin og ríkið að búa til leikvang fyrir landsliðin sem yrði deilt með Þrótti og Ármanni.

Í Janúar 2023 var kostnaðurinn áætlaður 14,2 milljarðar króna fyrir 8.600 manna höll. Höllin er áætluð að vera sunnan við núverandi Laugardalshallar byggingar með tengibyggingu. Í maí setti Reykjavík upp deiluskipulag fyrir nýja leikvanginn. Í september 2023 tilkynnti formaður undirbúningsnefndar nýju hallarinnar að verklok verði 2026 eða 2027.

Viðburðir 
Eflaust er stærsti viðburðurinn heimsmeistaramótið í skák 1972 þegar Bobby Fischer sigraði þáverandi meistara Boris Spasskí. Kvikmyndin Bobby Fisher Against the World (2011) inniheldur atriði úr höllinni.

Leikvangurinn hýsti heimsmeistaramótið 1995. 2009 hýsti höllin þjóðfundinn 2009 og frá 2007 til 2011 hýsti höllin samkomu EVE Online. Síðan 2016 hefur höllin hýst Söngvakeppnina. 2021 hýsti höllin tölvuleikjamótin League of Legends Mid-Season Invational, Valorant Masters og heimsmeistaramót League of Legends.

Tónleikar erlendra listamanna
1970: Led Zeppelin, The Kinks
1971: Deep Purple
1974: Slade
1978: The Stranglers
1980: The Dubliners, The Clash
1987: Europe, A-ha
1988: Leonard Cohen
1990: Bob Dylan
1991: Bryan Adams, Skid Row
1992: Iron Maiden
1996: The Prodigy, David Bowie, Blur, Pulp
1997: Sting, Skunk Anansie, Fugees, Bloodhound Gang, Blur
1998: The Prodigy
1999: Robbie Williams
2000: Suede
2001: Buena Vista Social Club, Rammstein, Coldplay
2002: Travis, Ash, Coldplay
2003: Foo Fighters, Muse
2004: Kraftwerk, Korn, Fantomas, Incubus, Deep Purple, Placebo. Pink, Lou Reed, James Brown, Scooter, Van Morrison, The Prodigy, The Beach Boys
2005: Robert Plant, Joe Cocker, Michael Bolton, The White Stripes
2006: Nick Cave, Bloodhound Gang, Morrissey, Ian Anderson
2007: Cliff Richard, Incubus, Uriah Heep, Deep Purple, Air, Toto, Chris Cornell, Norah Jones
2008: John Fogerty, Bob Dylan, Whitesnake, Paul Simon, 
2011: Eagles
2014: Pixies, Neil Young, Slash
2015: Kings of Leon
2016: Simply Red, Muse
2017: Red Hot Chili Peppers
2018: Foreigner, Billy Idol, Arcade Fire
2019: Duran Duran, Scooter
2022: Skunk Anansie
2023: Backstreet Boys

Heimildir

Tengill
 Vefsíða Laugardalshallarinnar

Laugardalur